قەشقەر گېزىتى

<قەشقەر گېزىتى> - قەشقەر ۋىلايەتلىك پارتكومنىڭ ئورگان گېزىتى بولۇپ، ئۇيغۇر تىلىدا نەشر قىلىنغان ئەڭ دەسلەپكى گېزىتلەرنىڭ بىرى، بۇ گېزىت 1933 - يىلى <ئەركىن ھايات گېزىتى> دېگەن نام بىلەن نەشر قىلىنىپ، كېيىنچە <يېڭى ھايات گېزىتى>، <قەشقەر - شىنجاڭ گېزىتى>، <ئاڭ گېزىتى>، <جەنۇبىي تىيانشان گېزىتى> دېگەن ناملار بىلەن ئىزچىل نەشر قىلىنغان، 1956 - يىل 7 - ئاينىڭ 1 - كۈنى گېزىتنىڭ نامى <قەشقەر گېزىتى> گە ئۆزگەرتىلگەن. 

گېزىت نەشر قىلىنىشى بىلەنلا ئەدەبىي ئەسەرلەرنى ئېلان قىلىشقىمۇ سەھىپە ئاجرىتىلىپ، ئەينى يىللاردىكى ئەڭ ئاساسلىق مەتبۇئات سورۇنلىرىنىڭ بىرىگە ئايلانغان. ھازىر <قەشقەر گېزىتى> نىڭ <قەشقەر گۈلزارى ۋە >گۈلزارغا نەزەر< دىن ئىبارەت ئىككى ئەدەبىي بېتى بار. >قەشقەر گۈلزارى< 1956 - يىلدىن تارتىپ مەخسۇس بەت بولۇپ ئاجرىتىلغان. بۇ بەت ھازىرغىچە >خەلق ئەدەبىي ئىجادىيەتلىرى<، >ئىلھام دېڭىزى<، >زور كوئېنلون<، >قەشقەر گۈلزارى< دېگەن ناملار بىلەن ئاتالغان. بۇ بەت ھازىر ھەپتىدە بىر سان چىقىدۇ. بۇ بەتكە ئۇيغۇر ئەدىبلىرىنىڭ قىسقا ھېكايە، شېئىر، نەسىرلىرى بېرىلىدۇ. >گۈلزارغا نەزەر< 1992 - يىلدىن تارتىپ تەسىس قىلىنغان ئەسەرلەر ھەققىدىكى قىسقا ئوبزورلار، ئەدەبىيات مەسىلىلىرى ھەققىدىكى قىسقا ماقالىلەر، ئەدەبىي ئوبزورلار، ئەدەبىيات مەسىلىلىرى ھەققىدىكى قىسقا ئوبزورلار، ئەدەبىيات مەسىلىلىرى ھەققىدىكى قىسقا ماقالىلەر، مۇلاھىزىلەر بېرىلىدۇ، ھازىرچە قەرەلسىز چىقىرىلىۋاتىدۇ.بىلقۇت ئۇنىۋېرسال تور بېكىتى

 مەنبەلەر 

Category:ئۇيغۇرچە گېزىت